Egpaar op hoewe oorval, aangerand | Maroela Media
Die polisie ondersoek 'n saak van huisroof en verkragting nadat 'n egpaar Saterdag in die vroeë oggendure in hul huis op 'n kleinhoewe in die omgewing van Onderstepoort in Pretoria oorval en ernstig aangerand is. Die vrou is ook tydens die voorval verkrag.
Kol. Lungelo Dlamini, woordvoerder van die polisie, het aan Maroela Media gesê twee gewapende aanvallers het omstreeks 02:30 na bewering die diefwering gesny om toegang tot die huis op die Soutpan-kleinhoewes te verkry.
Die aanvallers het na bewering vuurwapens op die slapende egpaar gerig en op geld aangedring. Die man het opgespring en probeer om sy haelgeweer op die aanvallers te rig, maar die aanvallers het die man oorval en die wapen by hom gegryp.
Volgens Dlamini het die mans na bewering daarna die egpaar na die badkamer geneem waar hulle met skoenveters vasgebind is. Albei is hier aangerand. Die vrou het beserings aan haar kop en die man beserings aan sy kop en heup opgedoen. Die man sukkel om te loop na die aanval, het Dlamini gesê.
Die vrou is daarna terug na die slaapkamer geneem waar sy na bewering verkrag is voordat die verdagtes met 'n televisie, die haelgeweer, twee selfone en klere ter waarde van sowat R12 000 op die vlug geslaan het.
Volgens Dlamini is niemand nog in verband met die voorval in hegtenis geneem nie.
Dankie vir die regering wat nog steeds nie hulp aanbied aan ons boere wat sorg dat die land se mense se mae vol is
So verskriklik hartseer, vernederend.. want dit is altyd in n groep…lafaards…
Ek huil elke liewe keer wat ek so berrig lees. Ons is so magteloos ons staan alleen maar ons wil en kan nie saam staan nie. Dis so vreeslik hartseer. Ons kan net bid. Hande vat gaan ons nie. Regering hou hulle doof en blind en ons volkie is besig om uit te sterf. Baie baie sterkte aan die paartjie wat so wreed aangeval is. Ek hou julle in my gebede.
dit is die regering wat die aanvalle reel en uitvoer
Is dit al tyd??
Ek glo hulle word betaal om aanvalle/moorde te pleeg. DAAROM doen die regering NIKS. Onthou net die wiel draai, julle toekomstige boere gaan ook deurloop.